Tesourie distansieer homself van meningstuk | Maroela Media
Malikanie, 'n professor in ekonomie aan die Universiteit van die Witwatersrand, het 'n agt bladsy lange meningstuk gepubliseer waarin die nasionalisering van banke, myne en versekeraars bepleit word, om "radikale ekonomiese transformasie" te behaal.
Malikane versoek die "onteiening van wit monopolie kapitalistiese instellings soos banke, versekeraarsmaatskappye, myne en ander monopolie bedrywe om die ekonomie te industrialiseer".
Gigaba het Malikane as 'n ekonomiese raadgewer betrek toe hy op 1 April sy amp beklee het.
Malikane het in sy meningstuk gesê die eerste fase van die demokratiese revolusie in Suid-Afrika, die "post-1994-deurbraak", begin nou vinnig sy einde nader.
Die tesourie het egter in 'n verklaring gesê die menings wat in die skrywe gehuldig word, is nie noodwendig regeringsbeleid nie, en het gesê Malikane is "binne sy regte as 'n akademikus en 'n aktivis om idees by te dra tot die nasionale gesprek oor enige onderwerp".
"Minister Malusi Gigaba wil dit benadruk dat die werk van die ministerie van finansies steeds gelei word deur die beleid van die ANC, soos dit bekend gemaak is in konferensieresolusies en in die 2014-verkiesingsmanifes.
"Die nasionalisering van banke is nie regeringsbeleid nie.
"Die ministerie van finansies bly verbind daartoe om alle beskikbare beleidsinstrumente – monetêre, fiskale en strukturele instrumente – te gebruik om sterk, volhoubare, gebalanseerde en inklusiewe groei te verseker."
Gigaba het beleggers verlede week verseker die staat bly toegewyd tot fiskale dissipline en inklusiewe groei en sal poog om verdere afgraderings te verhoed en om die land se beleggersgradering in die mediumtermyn te herstel.
Gigaba doen 'n beroep op alle sektore van die Suid-Afrikaanse samelewing om saam te werk en die werk van die ministerie van finansies te ondersteun om verdere afgraderings te voorkom.
Waar daar n rook trek…is daar n groot vuur erns…..meningsstuk deur ekonomiese raadgewer?….hierdie is die voorloper van n resolusie op die ANC se leiersberaad in Des…
En presies hóé wil die wyse Prof dan die ekonomie bedryf? Wie het dit gebring tot wear dit is? Sal hy drasties kan verbeter op die huidige stand van sake?
N adviseur maar hy luister nie na hom nie? ABSURD!!!!! En hy is n PROFESSOR?
Omdat hy die titel Prof dra (sogenaamd) is dit nie tese hys reg nie, Dis maar net weer uit n ander oogpunt om die koffers by tekom.. Gesonde verstand speel ook n rol,
Daar is n groot verskil tussen "is nie noodwendig ons beleid nie" en "is nie ons beleid nie". Ons word alweer gevang.